Diari Oficial de la Generalitat Valenciana


Sumari del DOGV 4075, del 30-08-2001 (2001/8157)

Informació pública de la relació de béns i drets compresos al projecte d'expropiació denominat carrer de César Porcel.
----------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/8157


Organisme emissor
:   Ajuntament d'Alacant

Tipus de document
:   Anunci

Informació pública de la relació de béns i drets compresos al projecte d'expropiació denominat carrer de César Porcel. [2001/Q8157]
  
L'Alcaldia Presidència i, en nom seu, el regidor delegat d'Urbanisme, amb data 29 de juny de 2001, ha dictat la resolució següent:
  
He examinat l'expedient a què fa referència l'epígraf que precedeix, els antecedents, els raonaments i les normes legals aplicables del qual figuren, resumits, a continuació.
  
Segons diu la memòria del projecte d'expropiació:
  
«El carrer de l'Esportista César Porcel és una via que té el seu origen en el planejament urbanístic municipal previst al Pla General d'Ordenació Urbana de l'any 1956.
  
En el transcurs del temps, l'illa delimitada pel carrer esmentat i els denominats Victoriano Ximénez i Hércules s'ha anat consolidant mitjançant edificacions amb llicència municipal, tret de l'espai vacant de la part nord-oriental d'aquesta, la forma triangular del qual esdevenia poc adequada per a l'aprofitament edificador. Per això, el vigent Pla General, aprovat el 27 de març de 1987, resol aquest espai tot mantenint-ne l'ús residencial a la zona més favorable i transformant la resta de la via pública.
  
Per una altra banda, el Departament Tècnic d'Obres i Projectes ha redactat el projecte d'urbanització del tram del carrer de l'Esportista César Porcel de què s'ha fet referència anteriorment, per la qual cosa, a través d'aquesta actuació, s'urbanitzaria la totalitat del viari que envolta l'illa ans esmentada.
  
L'adquisició del sòl necessari per a la urbanització es portarà a cap mitjançant la tècnica de les expropiacions aïllades establides al Pla General per a aquest tipus d'actuacions en sòl urbà consolidat».
  
La Llei 6/1998, de 13 d'abril, sobre Règim del sòl i Valoracions, estableix que «l'aprovació de plans d'ordenació urbana i de delimitacions i àmbits de gestió que cal desenvolupar mitjançant expropiació implicarà la declaració d'utilitat pública de les obres i la necessitat d'ocupació dels terrenys i edificis corresponents, a la finalitat d'expropiació o imposició de servituds» i que el preu just dels béns i drets expropiats es determinarà «mitjançant un expedient individualitzat o pel procediment de taxació conjunta» (articles 33 i 36).
  
El procediment de taxació conjunta el regula l'article 138 de la Llei del Sòl, Text Refós de l'any 1976, i en l'article 202 del Reglament de Gestió Urbanística, i consisteix en:
  
a) L'exposició al públic del projecte pel termini d'un mes, mitjançant anuncis en el Diari Oficial de la Generalitat Valenciana, en el Butlletí Oficial de la Província d'Alacant i en un diari d'informació general, i notificació individual de les taxacions i criteris de valoració utilitzats als titulars de béns i drets, amb la finalitat que puguen formular al·legacions en el termini d'un mes des de la notificació.
  
 b) Informe de les al·legacions i acord d'aprovació municipal de l'expedient, prèviament a l'aprovació definitiva.
  
c) Remissió a la Conselleria d'Obres Públiques, Urbanisme i Transports, per a l'aprovació definitiva.
  
d) Si hi ha disconformitat amb la valoració, les persones interessades disposaran de 20 dies, comptadors des que reben la notificació de l'aprovació de l'expedient, per a manifestar-ho davant la conselleria: en aquest cas, les actuacions passaran al Jurat Provincial d'Expropiació.
  
e) Si les persones interessades no formulen oposició a la valoració en el termini de 20 dies indicat, s'entendrà acceptada la que va fixar l'acte aprovatori de l'expedient. En qualsevol cas, acceptada o no la valoració, una vegada aprovat l'expedient, es procedirà a ocupar les parcel·les expropiades, i es pagarà als propietaris l'import del full de valoració municipal, sense perjudici que es puguen seguir tramitant els recursos que siguen procedents pel que fa la fixació del preu just.
  
Els béns i drets, i els titulars d'aquests afectats per aquest projecte d'expropiació són els que es diuen tot seguit:
  
Parcel·la única. Terreny situat al carrer de l'Esportista César Porcel, de forma quadrangular, amb una cabuda de 298 metres quadrats, que pertany a la finca inscrita al Registre de la Propietat número 3 d'Alacant, llibre 604, foli 51, número 40.684/5.ª, a favor de Promociones Solbes y Devesa, SA, i les confrontacions següents:
  
Nord, amb el carrer de l'Esportista César Porcel, en una línia de 47,17 metres.
  
Sud, amb les mitgeres dels habitatges que donen al carrer de Victoriano Ximénez, números 4, 6, 8 i 10, en una línia de 45,73 metres.
  
Est, amb la mitgera de l'edifici que dóna al carrer de Victoriano Ximénez, número 2, en una línia de 0,55 metres.
  
Oest, amb el carrer de l'Esportista César Porcel, en una línia de 12,52 metres.
  
Càrregues:
  
La finca es troba gravada amb una hipoteca, inscrita a favor de la mercantil Estratos, SA, Empresa Constructora, que correspon a la inscripció 1.ª, i amb un embargament sobre aquesta hipoteca, a favor de l'estat, que correspon a l'anotació lletra E, prorrogada per la F.
  
Per raó de la procedència d'aquesta, la finca està gravada per les servituds d'aqüeducte i pas, establides sobre la finca de procedència quan era rústica el 1881, a favor de la finca 10.207, foli 126 del tom 262, de l'arxiu d'Alacant, que va ser del senyor Juan Carlos Aguilera Aquilera, i el 1899, a favor de la finca 16.813, foli 198 del tom 538, de l'arxiu d'Alacant, que va ser del senyor Eliodoro Gras Pérez. Correspon a les inscripcions 9.ª de la finca 201, foli 85 del llibre 115, de l'arxiu d'Alacant, i a les inscripcions 23.ª i 27.ª de la repetida finca 201, folis 29 i 33 del llibre 346, de l'arxiu d'Alacant.
  
En virtut del que s'ha exposat, resolc:
  
Primer
  
Tramitar l'expedient pel procediment de taxació conjunta.
  
Segon
  
Exposar al públic, pel termini d'un mes, el projecte d'expropiació del carrer de César Porcel, perquè els qui puguen resultar interessats formulen les observacions i reclamacions que estimen convenients, en particular pel que fa a titularitat o valoració dels seus respectius drets.
  
La informació pública s'efectuarà mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província d'Alacant, i en un periòdic dels de major circulació.
  
Tercer
  
Notificar individualment els fulls de valoració als titulars de béns i drets, perquè puguen formular al·legacions en el termini d'un mes, comptador a partir de la data de la notificació.
  
Quart
  
Notificar aquestes actuacions als titulars de les càrregues i gravàmens que, segons les dades del Registre de la Propietat, graven la finca.
  
Cosa que s'exposa al públic, i es fa saber que l'expedient es troba exposat al públic a l'Oficina d'Informació Urbanística d'Alacant, situada al carrer de Sant Nicolau, número 2, on es podrà examinar, i s'hi poden aportar per escrit les dades oportunes.